Letamo la Grootdraai

Letamo la Grootdraai ke letamo le le agilwe ka lokgarapana le mmu kwa nokeng ya Vaal, gaufi le Standeron kwa Mpumalanga, Aforika Borwa. le agilwe ka ngwaga wa sekete,makgolo a robabongwe le masome a robabobedi le bongwe (1981). Tse di diragetseng pele Letamo la Grootdraai ke kago ya lokgarapana kwa gare dimithara di le makgolo a mararo le masome a marataro ka boleele, kwa tlhakoreng le agilwe ka mmu, ka jalo le boleele jwa dimithara di le dikete pedi lekgolo le masome a robabobedi le boleele jwa kwa godimo bo le di mithara di le masome mane le bobedi. Letamo le feditswe ka ngwaga wa sekete,makgolo a robabongwe le masome a robabobedi le bobedi (1982) le agelwa go ema nokeng letlhoko la metsi la SASOL II le III la magala le lookwane kwa Secunda, Tutuka kwa go nang dipompo tsa eskom le kwa Matla, Duvha, Kendal le kriel kwa masimo a magala kwa kgampung ya noka ya Olifants. Letamo le gae le bereka go fokotsa metsi a morwalela kwa Standerton le baya selekanyo sa metsi a apompetsweng mo golone a le dimithara di le didikadike di le lekgolo ka ngwaga kwa kgampung ya noka ya Vaal go tswa kwa letamong la Heyshope kwa kgampung ya noka ya Usutu. Borai jwa kgao ya letamo le bo kwa godimo thata. Ka nako ya komelelo e e neng e tlhwaafetse ka ngwaga wa sekete,makgolo a robabongwe le masome a robabobedi le boraro ( 1983), metswedi ya metsi ya dinoka tse di gautshwane tsa Komati le Usutu e ne e kgadile, se sa baka matshwenyego a gore go isa metsi kwa madirelong mangwe a motlakase go tlaa amega. Tlhaelo ya metsi go ya kwa madirelong a motlakase ke seemo se se sa nnang sentle kwa Aforika Borwa ka gore 80% ya lefatshe e ikaegile ka motlakasewa metsi go tswa mo mafaratlhatlheng a Komati-Usutu. Go ne ga akanyediwa fa letamo le le neng le sa tswa go fediwa la Grootdraai le tlaa fela metsi mo sebakeng sa dikgwedi, ka jalo porojeke ya tshoganyetso e ne ya simololwa go pompa metsi kwa godimo mo sekgeleng sa dikhilomithara di le makgolo a mabedi le bobedi go ya kwa letamong la Grootdraai go tswa kwa letamong la Vaal. Porojeke ya tshoganyetso e ne e akaretsa matangwana a le supa, lenwge le lengwe le tsentswe dipompo tse di kgonang go pompa metsi a bokete jwa sedikadike ka letsatsi. Le ntswa porojeke e, ya tshoganyetso e ne ya seka ya dirisiwa, e ne ya fediwa ya bo ya amogela seetsele sa porojeke ya kago e e tlhomogileng ka 1983 go tswa kwa lekgotleng la South African Institute of Civil Engineers. Metswedi